แนวโน้มหุ้นรีบาวน์ตัวเลขศก.สหรัฐดี
นักวิเคราะห์ประเมินดัชนีเช้าวันนี้รีบาวน์จาก 3 ปัจจัยหลักตัวเลขเศรษฐกิจสหรัฐดี-บาทแข็ง-ต่างชาติกลับมาซื้อ
29 ต.ค. 2565

นักวิเคราะห์ประเมินดัชนีเช้าวันนี้รีบาวน์จาก 3 ปัจจัยหลักตัวเลขเศรษฐกิจสหรัฐดี-บาทแข็ง-ต่างชาติกลับมาซื้อ
นายอภิชาติ ผู้บรรเจิดกุล ผู้อำนวยการสายงานวิเคราะห์เชิงกลยุทธ์ บล.ทิสโก้ กล่าวว่า แนวโน้มตลาดหุ้นไทยเช้านี้น่าจะรีบาวน์กลับได้แรงมาจาก 3 ปัจจัยหลัก คือ ตัวเลขเศรษฐกิจสหรัฐเมื่อคืนออกมาดีกว่าที่คาด ทั้งจำนวนขอรับสวัสดิการว่างงานตลาดคาดจะทรงตัวแต่ก็ปรับตัวลดลง 12,000 ตำแหน่ง ตัวเลขยอดค้าปลีกของสหรัฐดีขึ้นที่ตลาดคาดจะเพิ่มแค่ 0.4% แต่ออกมาเพิ่มขึ้น 0.6% ดีขึ้นจากเดือนก่อนหน้าที่เพิ่มขึ้น 0.1% ถือว่าเร่งตัวขึ้นดี    
ประเด็นที่ 2 ค่าเงินบาทที่กลับมาแข็งค่าขึ้นเมื่อวานธนาคารแห่งประเทศไทยกลับมาแทรกแซงมีส่วนช่วยให้เงินทุนไหลออกชะลอลง และต่างชาติเริ่มพลักกลับมาซื้อ 1,000 กว่าล้านบาท 
มองดัชนีที่ปรับตัวลงมา 3 วันติดกัน 125 จุด วันนี้น่าจะมีการรีบาวน์ ให้แนวต้าน 1,430-1,440 แนวรับ 1,405 และ 1,400 จุด  
อย่างไรก็ตาม ยังต้องติดตามถ้อยคำของประธานเฟดวันที่ 19 มิ.ย.ด้วยตลาดตอนนี้มองแค่รีบาวน์ทางเทคนิค ส่วนทิศทางที่จะเป็นยังไงต่อไปต้องติดตามการประชุมเฟดสัปดาห์หน้า
"ตอนนั้นกลัว QE ชะลอ แต่ตอนนี้มาโฟกัสเรื่องข่าวดีเรื่องของเศรษฐกิจ ราคาหุ้นที่ปรับลงมาจากความกังวล QE ก็อาจจะรีบาวน์ แต่โอกาสที่เฟดจะส่งสัญญาณรอบนี้อย่างไรต้องจับตากลางสัปดาห์หน้า"นายอภิชาติ กล่าว